JOJ 24

JOJ 24 je spravodajský okruh (program) televízie JOJ. Vysiela od 2. októbra 2022 v DVB-T, káblových, satelitných a internetových službách.

Program tvorí na 80% spravodajstvo a 20% publicistika. Spoločnosť získala 9. marca 2022 licenciu od Rady pre vysielanie a retransmisiu (dnes Rada pre mediálne služby) na nový spravodajský kanál JOJ 24.

TV JOJ potvrdila, že spravodajský kanál pripravovala už dlhšie, no Ruská invázia na Ukrajinu jeho spustenie urýchlila. Naznačuje to aj to, že od začiatku invázie začala TV JOJ vysielať na svojom webe podcast, v ktorom je logo obsahujúce číslo 24. V minulosti si TV JOJ zaregistrovala toto logo na Úrade priemyselného vlastníctva a začala ho používať v tomto podcaste.

 Referencie 

 Pozri aj 
 Línia zločinu

Kategória:TV JOJ
Kategória:Televízne stanice na Slovensku
Kategória:Vzniklo v 2022